  Майя Бывальцева 13-тӥ шуркынмонэ Кезын «Юбилейный» паркез усьтӥзы.Удмуртилэн тӧроез Александр Бречалов каргуртэ вуылыкуз выль мер интывыллэсь татын улӥсьёс но куноос понна кулэлыксэ пусйиз. Со сярысь улосвыл тӧролэн но кивалтэтлэн пресс-службазы ивортӥз. Выль шутэтскон интыез Росси азьмуртэн Владимир Путинэн кичӧлтэм «Жильё и городская среда» йӧскалык ӵектос улсын лэсьтӥзы Ӵектосэз Удмуртиысь интывылэз азинтонъя центр улонэ пыӵатӥз. Паркез лэсьтыны кутскемлэсь азьвыл 2018-ӥ арын ужъюртысь ӧнерчиос каргуртын улӥсьёс пӧлын юалляськон ортчытӥзы, та инты пумысен соослэсь малпанъёссэс но ӵектонъёссэс тодӥзы. Кезын ми соку ик шӧдӥмы, татын улӥсьёслэн туж потэ вал, таӵе инты мед кылдоз но улоз шуыса. <…> Каргуртын улӥсьёс умоятон уже асьсэос но пыриськизы, уноез трос аръем будосъёслэсь удъёссэс вайылӥзы, мерттӥськыны юрттӥзы. Та аспӧртэм ӵектос Вера Мизгир, Удмуртиысь интывылэз азинтонъя центрысь кар улосэз азинтонъя департаментлэн кивалтӥсезИнтывылэз умоятон улсын нюк дуръёсты юнматӥзы, табере ошмесъёсысь бызись вуос пичильтык тымет кылдӥзы, отчы ӵӧжъёс вуизы ни. Александр Бречалов «Юбилейный» парк кагуртын улӥсьёсты но куноосты бордаз кыскись выль инты луиз шуыса пусйиз. Ӵектослэсь пайдалыксэ валтӥсь возьматэт – калыкен сое кулэ карон. Кезысь арлыдоос паркез умоятон дыръя ик поръяны вуылӥзы ни. Беседкаосын егитъёс шутэтско. Озьы ик пиналъёслы шудон интыос лэсьтэмын. Со сяна, кузпалъяськисьёс татчы туспуктэмъёс лэсьтыны ветлыны кутскизы. Тодэ вайытом, Удмуртиын «Жильё и городская среда» йӧскалык ӵектос улсын азбаръёсты но мер интыосты умоятон ужъёс туэ понна йылпумъясько.  Тегъёс: Мерлык Кез Удмуртия паркъёс АлександрБречалов 100ар  